als_Latn dik_Latn tur_Latn
Temat Kryesore
- Organizohet konferenca "24 vjet partneritet strategjik, marrëdhëniet shqiptaro-amerikane ndër vite"
U organizua sot konferenca "24 vjet partneritet strategjik, marrëdhëniet shqiptaro-amerikane ndër vite", në sallën "Liria" në qytetin Studenti, Tiranë.
Kjo konference u organizua me rastin e përvjetorit të rivendosjes se marrëdhënieve shqiptaro-amerikane, pikërisht në 15 mars 1991.
Të ftuar në konferencë ishin Presidenti Bujar Nishani, ambasadori i SHBA-ve Donald Lu, dhe kryetarja e Komisionit të Jashtëm Arta Dade.
Në fjalën e tij Presidenti Bujar Nishani e vlerësoi SHBA-në, partnerin më të ngushtë strategjik dhe vendin më të dashur për shqiptarët. Ai vuri në dukje se ndjenjat e thella të mirënjohjes ndaj SHBA-së janë të vërteta dhe të sinqerta.
“Rivendosja e marrëdhënieve me SHBA-në në vitin 1991 përbënte një ngjarje historike për shqiptarët. Mirënjohja ndaj mbështetjes që SHBA dhanë në rivendosjen e sistemit demokratik në Shqipëri shprehet më së miri në imazhin më spektakolar të pritjess madhështore që iu bë sekretarit të Shtetit James Beker, në vitin 1991″, u shpreh Presidenti në fjalën e tij.
Nishani i bëri apel klasës politike shqiptare që të largojë pa asnjë kusht elementët e përfshirë në veprimtari kriminale dhe të zbatojë marrëveshjen e arritur në dhjetor pozitë-opozitë për dekriminalizimin e Kuvendit dhe administratës shtetërore. Kreu i shtetit inkurajoi drejtësinë shqiptare që individë të tillë që përfshihen në politikë, të përballen me ligjin, pasi sipas tij, asnjë nuk mund t’i shpëtojë forcës së ligjit.
“25 vite më parë shembëm bunkerët e komunizmit, ndërsa sot duhet të shembim bunkerët e krimit e korrupsionit dhe të ndërtojmë shtetin ligjor. Krimi dhe korrupsioni nuk duhet të gjejnë vend në shoqërinë tonë. Kërkoj me forcë që e gjithë klasa politike të largojë pa ekuivok individët e përfshirë në krim. I bëj apel, të gjithë klasës politike dhe shoqërisë, se kanosja e krimit dhe e korrupsionit, duhet të fshihet në vendin tonë”, tha Nishani.
Edhe ambasadori amerikan Donald Lu, i cili tha se politika shqiptare duhet të luftojë çdo ditë krimin dhe korrupsionin, në gjykata, por edhe në Kuvend.
“Shqipëria është e gatshme të përballet me këtë sfidë pa pasur frikë, – tha Lu. – SHBA beson tek Shqipëria, jo nga një parti e veçantë politike apo nga një udhëheqës të vetëm politik, por tek aftësia e shqiptarëve guximtarë për të mbështetur ndryshimin dhe për të bërë sakrificën për veten dhe fëmijët e tyre. Unë besoj se pjesa më e madhe e shqiptarëve që përkrahin ndershmërinë dhe integritetin do të triumfojnë mbi ata që përkrahin krimin, korrupsionin. Unë zotohem që shqiptarët do të vazhdojnë të kenë mbështetjen e SHBA-së në këtë betejë të rëndësishme”.
Shtoni një koment
8 Komente
Nikua
Partneriteti me Shqiperin nuk asht vetem per te vjeth naften falas nga Shqiperia dhe per ta pas Shqiperin si burim per ushtare qe ti coni mish per top ne Afganistan. Por duhet edhe te shikoni dhe interesat kombetare te shqiptareve ne rajon.
Pa Emër
Nuk kane nevoje as per naften tone dhe as per ushtaret tane amerikanet. Partneriteti ka natyre gjeopolitike dhe gjeostrategjike. Pozita gjeografike, problematika kombetare, vecorite fetare dhe historia na bejne objekt interesi te vecante. Edhe ndjenjat proamerikane sherbejne si nje prite dhe barazpeshe e influences ruse ne rajon.
Hmm
Car thua mor Nikic ? Car ushtaresh ne Afghanistan ore djalo ? Me 300 vete nga Shqiperia do luftoj Amerika ? Pse ku jemi ketu ne kohen e Leonidhes ? Pastaj e ka thene dhe Fishta ka ikur ajo kohe tek ne, ne jemi bere bukashkale fare, skemi me asnje lidhje me historine e lavdishme te gadishullit. Shyqyr qe po vijne keta te na mbrojne nga vetja jone, pa te ishte per ne ishim zhdukur me kohe. Car interesash kombetare do ti ? Kush e ka fajin qe Hashimi pasi Amerika i dha pavarsine Kosoves vjedh pa hesap ? Apo qe ne Maqedoni partite Shqiptare ndahen ne 300 fraksione ? Naften spo ta vjedh njeri se te ishte per ne as do e kishim krijuar teknologjine ta nxirrnim as per 300 vjet.
Nikua
Amerikanet per cdo gje thon ''sst, pushoni ju, rrini urte, duet te ini faktor stabiliteti ne Ballkan'' dhe nuk i len shqiptaret qe te ngren koken e te kerkojn te drejtat e tyre kombetare ne shtetet sllave per rreth, ne nji kohe kur keto shtete sllave vazhdojn edhe sot te ushtrojne genocid ndaj shqiptareve dhe te drejtave te tyre.
Alb
Ishalla vazhdojme keshtu edhe 24 vjet te tjera.
me keqardhje
Vetem nje zgjidhje ka per ne shqiptaret P R O T E K T O R A T.Faktet e kane treguar qe ne nuk ndertojme dot shtet. Por politikaneve tane nuk ju vjen per mbare sepse neqoftese do te ndodhte kjo as roje tek dera e WC nuk do i mbante njeri. Njerez pa vlera qe skane futur asnje dite pune ne 25 vjet. Vetem hajdutlleqe ,krime dhe maskaralleqe kane prodhuar gjithe keto vite.Flas per dhjetoristet qe u futen ne politike.
Nikua
Per ''me keqardhje''. Protektorat (i Amerikes) jemi ne, por amerikanet vetem po na vjedhin naften, na perdorin si mish per top dhe asgje tjeter. Na thon ''sst, rrini urte se duet te ini faktor paqe ne Ballkan'', ata duan vetem te marin per vete pa ber sherr me te tjeret, dhe su plas b. per Shqiperine. Edhe Turqin menduam se e kishim protektorat, por Turqia ne terheqie e siper u la sllaveve gjith tokat shqipetare, dhe po qe se nuk do qem ndar nga Turqia deri ne funde, nuk do kish ngelur fare Shqiperi (sipas thenieve te vet rilindasve tane).
Nikua
Me qe as ne spo fitojm gje nga nafta, as ata nuk fitokan, atere te ikin, ma mir lere naften te fler ne token shqipetare. Ne kohen e E. Hoxhes kur numri i punetoreve te naftes ishte 20 fish ma i math, perse na i dilte per mrekulli kostua ksaj nafte, kurse tani qe u perdorka dhe teknollogji moderrne nuk i dalka kostua????. Ma mir te ikin, lere naften te fler ne token shqipetare, kur te kemi mundesit vete (si i kishte Enveri) do ta nxjerim vete Naften. Me qe keta zotrinjet tan qeverritar nuk e paskan mundesin ta nxjerin vete naften (me gjithese e kan fut vendin edhe 10 miliard dollar borxhe), ku i kan cu keto lek qe i kan mar borxhe dhe tani i paguan populli i varfer shqipetar? Ku i cuan leket?, -edhe ushtrin e zhduken, pregatisin ushtar vetem per ne Afganistan, vendi asht pa mbrojtje, sllavet po ushtrojn genocid te vazhdushem ndaj shqipetareve ne vendet fqinje
Kishim 2000 tanke e 200 aeroplan luftarak dhe mijra gryka zjarri, si arriti dhe i beri E. Hoxha me ate varferi qe kish trashegu vendi jone, kurse keta sot kan mar dhe 10 miliard dollar borxhe dhe vendi ashte bosh, ka vetem fabrikat dhe bizneset e ktyre qeverritareve, kurse populli i thjeshte ''buke e uje e brith me vrap per te nxjer kafshaten''.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn fij_Latn als_Latn als_Latn als_Latn vie_Latn als_Latn fij_Latn als_Latn ron_Latn als_Latn als_Latn als_Latn fij_Latn als_Latn fij_Latn als_Latn als_Latn als_Latn als_Latn